b'\n_START_ARTICLE_\nJasna Klan\xc4\x8di\xc5\xa1ar\n_START_SECTION_\n\xc5\xbdivljenje\n_START_PARAGRAPH_\nObiskovala je Srednjo \xc5\xa1olo za oblikovanje in fotografijo v Ljubljani (1987-1991), smer fotografija. Leta 1999 se je vpisala na Akademijo lepih umetnosti FAMU v Pragi (Akademie m\xc3\xbazick\xc3\xbdch um\xc4\x9bn\xc3\xad v Praze, Filmov\xc3\xa1 a televizn\xc3\xad fakulta), kjer je diplomirala leta 2002 in magistrirala leta 2004. \xc5\xbde v \xc4\x8dasu \xc5\xa1tudija je opravljala razli\xc4\x8dna fotografska dela in imela \xc5\xa1tevilne razstave, tako v Sloveniji, kot v tujini. V letih 2005 in 2010 je vodila ustvarjalne mladinske delavnice v Mednarodnem grafi\xc4\x8dnem likovnem centru v Ljubljani. Od leta 2005 do 2015 je sodelovala z Mladinskim centrom Trbovlje, dru\xc5\xa1tvom \xc5\xa0KUC in Dru\xc5\xa1tvom Parada ponosa, kjer je vodila fotografske delavnice in te\xc4\x8daje. Sodelovala je pri ustvarjanju promocijske vizualne podobe \xc5\xbdive knji\xc5\xbenice \xe2\x80\x93 ne sodi knjige po platnicah in slikovnem opremljanju knjig zalo\xc5\xbebe \xc5\xa0KUC Lambda. Deluje znotraj \xc5\xa1tevilnih organizacijskih odborov kulturnih festivalov - Se\xc5\xbeana Foto Film, Lezbi\xc4\x8dna \xc4\x8detrt, Dnevi raznolikosti ... Od leta 2009 je predavateljica fotografije na Akademiji za vizualne umetnosti A.V.A., od leta 2010 na Vi\xc5\xa1ji strokovni \xc5\xa1oli Se\xc5\xbeana in od 2018 na  GEA College CV\xc5\xa0. Trenutno nosi akademski naziv docentke.'